ખરેખર તો બાળકો નાનાં હોય ત્‍યારે આપણે પોતે આપણા પોતાની જીવન શૈલી બાબતે એટલાં ગાફેલ હોઈએ છીએ, એવું અસ્‍તવ્‍યસ્‍ત જીવતાં હોઈએ છીએ, મિત્રો, સંબંધો અને વ્‍યવસાયમાં એટલા ગળાડૂબ હોઈએ છીએ કે બાળકમાં સંસ્‍કાર સિંચનના આપણી ફરજનું આપણને ભાન જ હોતુ નથી. જયારે ભાન થાય છે ત્‍યારે ઘણું મોડું થઈ ગયું હોય છે.સારા – નરસા,સાચા – ખોટાનો ભેદ બાળક નાનપણથી જ શીખે તે ખૂબ જરૂરી છે. બચપણમાં શીખેલા સંસ્‍કારોનાં મૂળ ખૂબ ઊડાં હોય છે. તે જીવનમાં ગમે તેવા ઝંઝાવાત સામે અડીખમ ઉભાં રહી શકે.વાયરની નાની લહેરખીમાં ઝૂકી જતાં નથી. જીવનની કટોકટોભરી પરિસ્થિતિમાં પણ શાશ્વત મૂલ્‍યોને વળગી રહેનારાં વ્‍યકિતઓનાં વાલીઓ, વડીલો અને શિક્ષકોએ સાચાં મૂલ્‍યોનું સિંચન કરેલું હોય છે. પોતે પણ સત્‍યના પથ પર ચાલી બાળકો માટે દાખલા રૂપ બન્‍યાં છે, સાચાં રોલ મોડલ પૂરા પડ્યાં હોય છે.